Night of the Living Dead (vuoden 1968 elokuva)
Night of the Living Dead, televisioesityksessä myös Elävien kuolleiden yö, on yhdysvaltalainen mustavalkoinen kauhuelokuva, joka valmistui vuonna 1968. Elokuvan ohjasi George A. Romero ja käsikirjoittajina toimivat John A. Russo ja Romero. Pääosissa ovat Duane Jones ja Judith O'Dea. Elokuvan tuotantovaiheessa se tunnettiin nimellä "Night of the Flesh Eaters". Tom Savini ohjasi myöhemmin elokuvasta uudelleenfilmatisoinnin "Night of the Living Deadin" vuonna 1990.
The Walking Dead
Darabont itse oli ollut zombi-tyylilajin fani nähtyään George A. Romeron vuoden 1968 elokuvan "Night of the Living Dead" ollessaan neljätoistavuotias. Hän kertoi rakastaneensa sitä välittömästi. Darabont muistelee kävelleensä sarjakuvakauppaan Burbankissa ja nähneensä "The Walking Deadin" hyllyllä vuonna 2005. Koska hän oli aina ollut kyseisen tyylilajin fani, hän osti lehden, luki sen ja ryhtyi heti haalimaan sen oikeuksia, sillä hänen mielestään siitä tulisi upea televisiosarja. Hän rakasti ajatusta laajennetusta, jatkuvasta ja dramaattisesta kerronnasta, joka sijoittuisi keskelle zombiepidemiaa.